**אבטחת מידע – מדריך לגלישה בטוחה**

שירות עתודות הוותיקה מסייע לך לבצע מעקב אחר פעילות חשבונך, ומאפשר לך להנות מגישה למידע נוח וזמין 24 שעות ביממה, 7 ימים בשבוע.  
  
**מספר דברים שעליך לדעת אודות השימוש באינטרנט והסיכונים הכרוכים בכך:**  
  
**פשע קיברנטי (cyber crime)**   
  
בשנים האחרונות אנו עדים לעליה בפשיעה הקיברנטית ברחבי העולם ולתקיפות בעלות מאפיינים מגוונים במרחב הסייבר, אשר מופנות כלפי גורמים פרטיים וגופים מסחריים כאחד. 'עתודות הוותיקה' משקיעה את מיטב המאמצים, הטכנולוגיים והאנושיים, על מנת לספק הגנה מרבית על המידע האישי שלך שברשותנו מפני חשיפתו, גניבתו או כל פגיעה אחרת בו וזאת על פי הסטנדרטים הגבוהים ביותר המקובלים בתחום.   
  
**גניבת זהות (phishing)**   
  
גניבת זהות הפכה לאחד האיומים המרכזיים, הנשקפים לכל אדם העושה שימוש ברשת האינטרנט. איום זה מאופיין בניסיונותיהם של גורמים זדוניים לנצל מידע, הקיים ברשותם אודות הפרט, בכדי לגשת למידע אישי בעל ערך של פרט זה ולבצע בו שימוש שלא כדין. ככלל, גניבת זהות תשמש לביצוע הונאות כספיות, תוך ניסיונות גישה לחשבונות הבנק של הפרט, שימוש בכרטיסי האשראי לביצוע עסקאות בשמו וכן משיכת הון ממסלולי ההשקעה השונים.   
  
**כללי גלישה בטוחה**  
על מנת לסייע לנו להגן על המידע האישי שלך ובכדי להנות מיתרונות השירות תוך גלישה בטוחה, אנו ממליצים לך לפעול על פי הכללים הבאים:   
  
**כניסה לשירות**

* לצורך כניסה לחשבון, יש להקליק על הקישור "כניסת מנויים". לא מומלץ להיכנס לחשבונך באמצעות קישורים המועברים בהודעות דואר אלקטרוני.
* במסך הכניסה תתבקש/י להזין את קוד המשתמש שלך, סיסמה וקוד אימות. בכניסה הראשונה לחשבונך תתבקש/י להחליף את הסיסמה הראשונית שנשלחה אלייך בדואר, בסיסמה אישית שתיבחר על ידך.
* לתשומת לבך: הסיסמה הראשונית שקיבלת תקפה למשך מספר ימים בלבד מרגע הגשת הבקשה.
* בכל כניסה לשירות יצוין בראש העמוד מועד כניסתך האחרון לשירות. כך תוכל/י לוודא כי לא נעשתה כניסה לחשבונך, ללא ידיעתך.
* בעת מילוי פרטי הכניסה לחשבון בעמוד הראשי, ובמהלך הגלישה בדפי הנתונים האישיים, יש לוודא ששורת הכתובת מתחילה במילה: //HTTPS (ולא: // HTTP ). הדבר מצביע על כך שנשמרת סודיות הנתונים העוברים ממחשבך לאתר החברה המנהלת.

<https://atudotold.co.il/huji/account/login.aspx>



* בכל אופן, כדי לגשת לאתר, מומלץ להקליד את כתובת האתר בדפדפן.

**יציאה מהשירות**

* עם סיום הגלישה, יש ללחוץ על כפתור היציאה - יציאה מהשירות תמנע מאנשים אחרים גישה לחשבונך.

מומלץ להיכנס לשירות 'עתודות הוותיקה' באינטרנט אחת לחודש, כדי לעקוב אחר הפעילות בחשבונך.   
  
**בחירת סיסמה**

* יש להימנע מבחירת סיסמה קלה לשחזור או להעתקה.
* אין לעשות שימוש ברצף אותיות או ספרות (עולה או יורד), דוגמת: 12345678 או abcdefghi.
* אין לקבוע סיסמא, הזהה לשם המשתמש.
* רצוי שהסיסמה לא תכיל את פרטיך האישיים: שם פרטי, שם משפחה, תאריך יום הולדת, מספר תעודת זהות, מספר חשבון בנק וכדומה.
* מומלץ להחליף ולעדכן את הסיסמה לעתים קרובות.
* בעת כניסתך לשירות, חשוב לוודא שמסך המחשב אינו גלוי לאנשים אחרים.
* אין להחזיק את הסיסמה בצמוד לשם המשתמש, ליד המחשב או במקום שיקל על אחרים למצוא אותה.
* יש להימנע משמירת שם המשתמש והסיסמה בקבצים שבמחשב האישי.
* אין לאפשר לדפדפן לשמור סיסמה באופן אוטומטי.

**אין לגלות את הסיסמה האישית לאיש! נציגי החברה לא יבקשו ממך באופן יזום לציין בטלפון או בדוא"ל את קוד המשתמש שלך או את סיסמתך האישית.** אם התבקשת לעשות כן על ידי גורם כלשהו, יש לסרב ולדווח על כך מידית למוקד שירות הלקוחות של 'עתודות הוותיקה' באמצעות הערוצים הבאים:

- באינטרנט

- בטלפון: \*2135 או 03-5542911

- או בדואר אלקטרוני: amitim@atudotvatika.co.il (עבור עמיתים) ו- pensia@atudotvatika.co.il (עבור פנסיונרים).

**שימוש בדואר אלקטרוני**

* הודעת דואר אלקטרוני, אשר מקורו בכתובת לא מוכרת, עשוי להיות דואר מזויף, ועלול לשמש כלי לגניבת זהות.
* הודעות דואר אלקטרוני מזויפות כוללות ככלל קישור לאתר מתחזה, המוצג כאתר רשמי ולגיטימי של חברה קיימת (בנק, חברת ביטוח, בית השקעות), הפונה ללקוח קיים על מנת לבצע פעילות של עדכון פרטים, מתן מבצעים ועוד.
* פעילות זו מותנית ככלל בביצוע תהליך הזדהות מלא על ידי מקבל ההודעה באתר המתחזה, לרבות הקשת שם משתמש, סיסמה ומספר חשבון.
* מסירת פרטים מזהים אישיים באתר מתחזה מסכנת את חסיון המידע האישי שלך, לכן הקפד לבדוק את אמינות האתר טרם ביצוע תהליך ההזדהות.

**שלושה אמצעי הגנה מומלצים על המחשב האישי :**

* תוכנת אנטי-וירוס מעודכנת.
* תוכנת firewall המפחיתה את הסיכוי לחדירה בלתי מורשית למחשב.
* תוכנה לאיתור תוכנות "ריגול" כדי לשמור על פרטיותך.

במידה ומותקנת במחשב תוכנת שיתוף קבצים דוגמת torent, יש לוודא כי אינך שומר/ת מסמכים המכילים פרטים אישיים (קוד משתמש, מס ת.ז., סיסמה וכו) על גבי קובץ במחשב.

לקוח/ה יקר/ה, לבסוף ברצוננו להזכירך כי אנו מקפידים על שני הכללים הבאים:

* אנו לעולם לא מספקים קישורים (links), ולכן, אם הגיע אליך מייל הכולל קישורים, המייל אינו מאתנו.
* אנו לעולם לא מבקשים מהלקוחות שלנו מידע סודי/רגיש (מספר כרטיס אשראי, מספר חשבון בנק, סיסמאות וכדו') במייל או בפניה מכוונת אחרת. במידה וקבלת הודעות מסוג זה, עליך לדווח לנו מיד.

**גלישה בטוחה ונעימה!**  
  
כל האמור לעיל אין בו כדי לגרוע מאחריות כלשהי המוטלת על המשתמש .